**MÜÜGILEPING nr. 6-27/2023/27**

**Riigimetsa Majandamise Keskus**, keda esindab RMK juhatuse 01.09.2020. a otsusega nr 1-32/71 kinnitatud RMK kinnisvaraosakonna põhimääruse punkti 5.4.6 alusel Andrus Lauren, edaspidi nimetatud Ostja, ühelt poolt,

ja

**Alter Baltics OÜ** ((edaspidi müüja), registrikood 12026341, Tallinn, Gaasi tn 4a, 13816, mida esindab seaduse ja põhikirja alusel juhatuse liige Rolan Silluta,

(ostja ja müüja tekstis koos edaspidi pooled), sõlmisid käesoleva müügilepingu (edaspidi leping) alljärgnevas:

1. **Lepingu dokumendid**
   1. Lepingu dokumendid koosnevad käesolevast lepingust ja lepingu p. 10.1. Loetletud lisadest, mis on käesoleva lepingu lahutamatuteks osadeks.
   2. Leping on sõlmitud avatud menetlusega riigihanke „Mootorpaadi ost“ (viitenumber 262079, DHS nr. 1-47.2756) tulemusena.
2. **Lepingu ese**
   1. Lepinguga ostja ostab ja müüja kohustub müüma mootorpaadi vastavalt hankedokumentides ja lepingus kokkulepitud tingimustel.
   2. Müüja annab ostjale üle mootorpaadi hanke alusdokumentides ja edukaks tunnistatud pakkumuses kirjeldatud komplektsuses ning teeb võimalikuks omandi ülemineku ostjale, ostja aga tasub müüjale mootorpaadi ostuhinna rahas ja võtab mootorpaadi vastu.
   3. Müüja teostab enne mootorpaadi ostjale üleandmist kõik toimingud, mis on seotud mootorpaadi ostja omandisse registreerimisega Transpordiametis (s.h. riigilõivude tasumine).
   4. Müüja või tema selleks volitatud esindaja/alltöövõtja teostab kõik mootorpaadi korralised hooldused. Hooldus peab toimuma peale igat 100 töötundi või vähemalt üks kord aastas olenevalt kumb saabub enne.
   5. Hooldusgraafik vastavalt pakkumusele:

|  |  |  |  |  |  |  |  |
| --- | --- | --- | --- | --- | --- | --- | --- |
|  |  | | | | | **KOKKU** (eur) käibemaksuta | |
| **Hooldevälp** (töötunnid) | 100/ 1. aasta | 200/1. aasta | 300/ 1. aasta | 400/1. aasta | 500/ 1. aasta  500 | | **1 886 EUR** |
| **Maksumus** (eur) ilma käibe-maksuta | 299€ | 299€ | 690€ | 299€ | 299€ | |

Kokku 1886 eur käibemaksuta.

1. **Ostuhind** 
   1. Müüja müüb ja ostja ostab mootorpaadi vastavalt lepingu lisale 1 ostuhinnaga 37 693,41 (kolmkümmend seitse tuhat kuussada üheksakümmend kolm) eurot ja nelikümmend üks senti. Hinnale lisandub käibemaks 20%
   2. Müüja teostab oma kulul mootorpaadi registreerimisega seotud toimingud vastavalt lepingu punktile 2.3.
   3. Ostja tasub mootorpaadi korralise hoolduse eest vastavalt punktis 2.5. fikseeritud hindadele. Korralise hoolduse eest tasutakse pärast vastavate hoolduse toimingute igakordset teostamist.
   4. Lepingu punktides 3.1 ja 3.3. kokku lepitud hindadele lisandub käibemaks.
   5. Ostja tasub saadud kauba eest müüja poolt esitatud arve(te) alusel. Müüja esitab arve vaid elektrooniliselt. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis https://www.rik.ee/et/e-arveldaja.
   6. Maksetähtaeg on 14 päeva arve väljastamise kuupäevast arvates.
2. **Mootprpaadi üleandmine ja omandiõiguse üleminek**
   1. Müüja on kohustatud mootorpaadi ostjale üle andma hiljemalt 3 (kolme) kuu jooksul alates lepingu allkirjastamisest.
   2. Mootprpaadi üleandmine müüjalt ostjale vormistatakse üleandmise-vastuvõtmise aktiga. Üleandmise-vastuvõtmise akti koostab müüja ja esitab allkirjastatult ostjale mootorpaadi üleandmisel.
   3. Üleandmise-vastuvõtmise aktile alla kirjutamise hetkest läheb müüjalt ostjale üle mootorpaadi, valdus ja juhusliku hävimise riisiko ning ostja poolt mootorpaadi ostuhinna tasumisega läheb müüjalt ostjale üle mootorpaadi omandiõigus
   4. Mootorpaadi üleandmine ja üleandmise-vastuvõtmise aktile allakirjutamine toimub müüja vastava piirkonna esinduses. Üleandmiskoha määrab ostja.
3. **Müüja õigused ja kohustused**
   1. Müüja esitab peale üleandmise-vastuvõtmise akti allkirjastamist mõlema poole poolt ostjale arve üleantud mootorpaadi eest tasumiseks.
   2. Müüja on kohustatud registreerima mootorpaadi enne ostjale üleandmist Maanteeametis ostja omandisse.
   3. Müüja teatab kirjalikult ostja esindajale mootorpaadi üleandmise tähtpäeva vähemalt 3 (kolm) tööpäeva ette.
   4. Müüja kohustub tagama mootorpaadi vastavuse valmistaja tehnilistele tingimustele, käesoleva lepingu sh hanke alusdokumentide tingimustele, Eestis seda liiki vara suhtes kehtivatele standarditele ning tehnilistele nõuetele ja seda liiki varadele üldiselt esitatavatele nõuetele.
   5. Müüja on kohustatud mootorpaadi ostjale üle andma komplektsuses (s.h lisavarustus, haagis), mis vastab lepingu punktis 10.1 toodule.
   6. Müüja annab ostjale kõikidele lepingu alusel ostetavale paadi komplektile (paat, haagis, lisavarustus) garantii kestusega 24 kalendrikuud (vastavalt esitatud pakkumusele). Müüja tagab garantii kehtivuse ajal kõigi ilmnenud puuduste viivitamatu ja tasuta kõrvaldamise vastavalt valmistaja ja müüja garantiitingimustele.
   7. Müüja annab korralise hoolduse ja/või erakorralise paigaldatud varuosadele, lisaseadmetele, mehhanismidele garantii vähemalt 12 kuud;
   8. Müüja kohustub teostama mootorpaadi tehnohooldust vastavalt lepingu punktis 2.4, 2.5 toodule ja valmistajatehase poolt esitatud nõuetele.
   9. Müüjal on õigus saada üle antud mootorpaadi eest lepingus kokkulepitud tasu.
4. **Ostja õigused ja kohustused**
   1. Ostja on kohustatud tasuma müüja poolt vastavalt lepingule esitatud arved 14 (neljateistkümne) kalendripäeva jooksul arvates vastava arve saamisest.
   2. Ostja kohustub mootorpaadi vastu võtma müüja poolt vastavalt lepingu punktile 5.3 saadetud teates sätestatud kuupäeval.
   3. Ostjal on õigus nõuda müüjalt lepinguga sätestatud kohustuste täitmist ning pidada müüjale tasumisele kuuluvast summast kinni leppetrahv.
5. **Vastutus**
   1. Pooled kannavad teineteise eest täielikku varalist vastutust lepingu süülise mittetäitmisega või mittekohase täitmisega tekitatud otsese varalise kahju eest.
   2. Ostja poolt tasumisega viivitamisel on müüjal õigus ostjalt nõuda tähtaegselt tasumata summalt viivist 0,15 % iga viivitatud päeva eest.
   3. Müüja poolt mootorpaadi üleandmisega viivitamisel maksab müüja ostjale tähtaegselt üle andmata mootorpaadi hinnast leppetrahvi 0,15 % iga viivitatud päeva eest.
   4. Poolel on õigus lepingust taganeda, kui teine pool süüliselt viivitab lepingus ettenähtud kohustuse täitmisega 20 (kakskümmend) tööpäeva või enam või teise poole suhtes kuulutatakse välja pankrot, samuti muudel lepingus ja seaduses ettenähtud juhtudel.
   5. Lepingust taganemine ei vabasta müüjat temale lepingu tingimustega pandud garantiikohustuste täitmisest lepingust taganemiseni müüdud mootorpaadi suhtes ega ostjat käesoleva lepingu alusel üle antud mootorpaadi eest tasumisest.
   6. Kui mootorpaat on tunnistatud lepingule mittevastavaks määrab ostja müüjale mõistliku tähtaja avastatud puuduste kõrvaldamiseks.
   7. Ostjal on õigus lepingu tingimustele mittevastavata mootorpaadi vastuvõtmisel alandada ostuhinda, v.a. juhul,

1) kui müüja parandas või asendas mootorpaadi lepingutingimustele vastavate kaupadega;

2) kui ostja keeldus õigustamatult vastu võtmast müüja ettepanekut mootorpaadi parandamise või asendamise kohta.

* 1. Kui müüja ei ole täiendava tähtaja jooksul kohustust parandada või asendada mootorpaati lepingutingimustele vastava mootorpaadiga. Kohaselt täitnud, võib ostja peale tähtaja möödumist kasutada muid õiguskaitsevahendeid.

1. **Vääramatu jõud**
   1. Lepinguliste kohustuste täitmata jätmist loetakse pooltele vabandatavaks ning selle eest ei rakendata sanktsioone ajal, mil täitmist takistab vääramatu jõud. Vääramatu jõu asjaolude esinemisest tuleb teist poolt viivitamatult informeerida, vastasel korral kaotab pool õiguse apelleerida vääramatule jõule.
   2. Vääramatuks jõuks on asjaolud, mida pool ei saanud mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks.
   3. Vääramatu jõu asjaolude esinemisel on pooled kohustatud rakendama kõiki võimalikke kohaseid meetmeid, et vähendada teisele poolele tekkivat kahju ja tagada võimaluste piires lepingu täitmine.
   4. Vääramatu jõu aluseks olevate asjaolude esinemisel kestusega rohkem kui 45 (nelikümmend viis) päeva on kummalgi poolel õigus lepingust taganeda.
2. **Vaidluste lahendamine**
   1. Kõik vaidlused ja lahkarvamused, mis tekivad seoses lepingu täitmise või tõlgendamisega lahendatakse pooltevaheliste läbirääkimiste teel. Kui kokkulepet ei saavutata, lahendatakse vaidlused Harju Maakohtus.
3. **Lepingu lisad**
   1. Hanke dokumentatsioon.
4. **Poolte rekvisiidid:**

**Ostja Müüja**

|  |  |
| --- | --- |
| Riigimetsa Majandamise Keskus | Alter Baltics OÜ |
| Registrikood 70004459 | Registrikood 12026341 |
| Mõisa/3, Sagadi küla, Haljala vald, | Tallinn, Gaasi tn 4a, 13816 |
| 45403 Lääne-Viru maakond | Tel 6519666 |
| Tel 676 7500 | E-post [alter@alter.ee](mailto:alter@alter.ee) |
| E-post [rmk@rmk.ee](mailto:rmk@rmk.ee) |  |
|  |  |
| (allkirjastatud digitaalselt) | (allkirjastatud digitaalselt) |
|  |  |
|  |  |
| Andrus Lauren | Roland Silluta |